ખંભાત શિક્ષણ મંડળના ઉપપ્રમુખ બાબુભાઈએ જણાવ્યું કે, ‘પ્રાથમિક શિક્ષણ મંડળે આ સંદર્ભે વિરોધ દર્શાવ્યો છે, પરંતુ માધ્યમિક અને ઉચ્ચતર માધ્યમિક શાળાઓએ આ વિશે કોઈ જ વિરોધ નોંધાવ્યો નથી. પ્રશ્ન એ થાય છે કે ડિઝાસ્ટર મૅનેજમૅન્ટમાં જો કામગીરી સોંપવામાં આવે તો રાત્રે શિક્ષક ડ્યુટી પર જાય અને બીજા દિવસે શાળાએ જાય તો તે સાચા અર્થમાં બાળકને ન્યાય આપી શકતો નથી તે દેખીતું સત્ય છે. આપણે તો સમજદારી દાખવીએ છીએ તેવી રીતે અધિકારીઓ પણ સમજે તો ઘણુ સારું છે. મારું અંગતપણે માનવું છે કે આ કામગીરી અન્યને સોંપી શકાય. પ્રાઇવેટ એજન્સીને પણ આ કામ સોંપી શકાય છે. નોકરી કરીએ છીએ માટે ચોવીસ કલાક સરકાર માટે બંધાયેલા છે, પણ આવી બધી કામગીરીમાંથી મુક્તિ મળે તેવી અમે સરકારને દિલથી પ્રાર્થના કરીએ છીએ.’